ผมไปตรวจเลือดที่คลินิกนิรนาม หลังเสี่ยง 20 วัน ผลเลือดเป็นลบ มั่นใจได้รึยังครับว่าไม่ติดเชื้อ hiv
สวัสดีค่ะ หากได้ไปตรวจเลือดหาการติดเชื้อ HIV ที่คลินิกนิรนาม ซึ่งใช้วิธีการตรวจหาด้วย fourth generation จะเป็นการตรวจหาทั้งแอนติบอดี้ต่อเชื้อ และตรวจหาแอนติเจนของเชื้อ (p24 antigen) ซึ่งจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 1 เดือนดังนั้น หากได้ตรวจหลังจากไปมีความเสี่ยงมาที่ 20 วัน แล้วผลเป็นลบ ก็แสดงว่าไม่น่ามีการติดเชื้อ อย่างไรก็ตาม หากมีความเสี่ยงมาก เช่น มีเพศสัมพันธ์ทางหทวารหนักหรือช่องคลอดโดยไม่ใช้ถุงยางอนามัยกับผู้ที่มีความเสี่ยง แนะนำควรตรวจซ้ำอีกครั้งที่ 30 วันค่ะ